**Tematika**

**Kurzus címe**: Az esztétika főbb problémái 2.

**Kurzus kódja**: BTAE07MA

**Oktató**: Tánczos Péter

**Órarendi információ**: csütörtök 10-12, 232/a.

**A kurzus célja**: Mióta az esztétikai autonómia teoretikus igénye megjelent a modernitásban, a diszciplína egyik fő célkitűzése a társtudományokhoz és határterületekhez való viszonyának tisztázása volt. A hatáskeltés és a hatalomgyakorlás analóg alakzatai révén az esztétikum és a politikum világa között mindig is könnyű volt átjárót találni, azonban a korai német idealizmus és romantika – főképpen a Bildung fogalmának köszönhetően – a politika esztétizálásának új és hosszú életű hagyományát nyitotta meg. A szemináriumon Kant, Friedrich Schlegel, Novalis, Schiller és Adam Müller releváns szövegeinek tanulmányozása révén kíséreljük meg rekonstruálni ezt a folyamatot. A kurzus végén pedig megnézzük az esztétikai politika-elmélet két jeles teoretikusának (Ankersmit, Rancière) a tárgyalt korszak örökségére és következményeire vonatkozó észrevételeit is.

**A kurzus témái**:

1. Bevezetés: a nevelés mint esztétikai-politikai eszmény

2. A kanti kritikai koncepció szerepe

3. Az örök béke eszménye

4. Schlegel Kant-értelmezése

5. Schiller esztétikai állama I.

6. Schiller esztétikai állama II.

7. Paul de Man a schilleri teória veszélyeiről

8. Schlegel művelődés-felfogása

9. „Az esztétikai büntetőtörvénykönyv”

10. Novalis esztétikai-politikai aforizmái (*Glauben und Liebe*, *Politische Aphorismen*)

11. Adam Müller romantikus politikafilozófiája

12. Ankersmit a romantika hatásáról

13. Rancière az esztétika politikai gyakorlatairól

**A kurzus teljesítésének feltételei**: a kötelező irodalom és az óra anyagának ismerete

**A számonkérés módja**: szóbeli vizsga

**Kötelező irodalom**:

1. Immanuel Kant: „Általános megjegyzés az esztétikai reflektáló ítéletek expozíciójához.” In: Uő: *Az ítélőerő kritikája*. Papp Zoltán fordítása. Bp.: Osiris – Gond-Cura Alapítvány, 2003. pp. 179–193.

2. Immanuel Kant: „Az örök békéről: Filozófiai tervezet.” Mesterházi Miklós fordítása. In: Uő: Történetfilozófiai írások. Szeged: Ictus, 1997. pp. 259–309.

3. Friedrich Schlegel: „Versuch über den Begriff des Republikanismus veranlasst durch die Kantische Schrift *Zum ewigen Frieden*.” In: Uő: *Schriften zur Kritische Philosophie 1795–1805*. Hamburg: Felix Meiner Verlag, 2007. pp. 11–29. VAGY: „Friedrich Schlegel: Essay on the Concept of Republicanism occasioned by the Kantian Tract *Perpetual Peace*.” In: Frederick C. Beiser (ed.): *The Early Political Writings of the German Romanticism*. Cambridge: Cambridge University Press, 1996. pp. 93–112.

4. Friedrich Schiller: „Levelek az ember esztétikai neveléséről.” Papp Zoltán fordítása. In: Uő: *Művészet- és történelemfilozófiai írások*. Bp.: Atlantisz, 2005. pp. 155–260.

5. Paul de Man: „Kant és Schiller.” Katona Gábor fordítása. In: Uő: *Esztétikai ideológia*. Bp.: Janus–Osiris, 2000. pp. 131–174.

6. Friedrich Schlegel: „A görög költészet tanulmányozásáról.” Tandori Dezső fordítása. In: August Wilhelm Schlegel – Friedrich Schlegel: *Válogatott esztétikai írások*. Bp.: Gondolat, 1980. pp. 121–189.

7. Novalis: „Virágpor.” Weiss János fordítása. *Műhely* 1997/2. pp. 16–24.

8. Adam Müller: „Az államvezetés művészetének alapjai. Részlet.” In: Kontler László (szerk.): *Konzervativizmus 1593–1872*. Bp.: Osiris, 2000. pp. 408–452.

9. F. R. Ankersmit: „Romanticism, Postmodernism, and Democracy.” In: Uő: *Aesthetic Politics: Political Philosophy Beyond Fact and Value*. Stanford: Stanford University Press, 1996. pp. 115–161.

10. Jacques Rancière: „Az esztétika mint politika.” Bakcsi Botond fordítása. *Helikon* 2013/4. pp. 489–506.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.